দীর্ঘমেয়াদী সমর্থন
দীর্ঘমেয়াদী সমর্থন বা লং-টার্ম সাপোর্ট (ইংরেজি: Long-term Support, LTS) হলো একটি পণ্য জীবনচক্র ব্যবস্থাপনা নীতি যেখানে কম্পিউটার সফটওয়্যারের স্টেবল মুক্তি প্রামাণিক সংস্করণের চেয়ে বেশি সময় ধরে বহাল রাখা হয়। এ শব্দটি উন্মুক্ত-উৎসের সফটওয়্যারের জন্য বেশি ব্যবহার করা হয়, যেখানে এটি এমন একধরনের সফটওয়্যার সংস্করণকে বুঝায়, যা প্রামাণিক মাস বা বছরের বেশি সময় ধরে সমর্থন পায়। স্বল্পমেয়াদী সমর্থন বা শর্ট-টার্ম সাপোর্ট (ইংরেজি: Short-term Support, STS) হলো এমন একটি শব্দ যা প্রামাণিক সমর্থন নীতির থেকে আলাদা সফটওয়্যার সংস্করণের সমর্থন সময়কে ইঙ্গিত করে। প্রামাণিক সময়ের চেয়ে এ ধরনের সংস্করণেসর সমর্থনের মেয়াদ কম হয়।